
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 17.12.2009
                         Nr.24/1003


 RAPORT  

asupra Proiectului de Lege pentru modificarea şi completarea art.7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu Proiectul de Lege pentru modificarea şi completarea art.7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, transmis cu adresa nr.P.L.x  560 din 4 noiembrie 2009 şi înregistrat cu nr.24/925/05.11.2009.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere pozitiv al Guvernului
Proiectul de lege are ca obiect completarea art.7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr.387/2002, cu modificările şi completările ulterioare.

 Proiectul de Lege pentru modificarea şi completarea art.7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Nicolae Giugea - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările Comisiei  au fost prezenţi 27 de deputaţi, membri ai comisiei.

Raportul Comisiei  a fost adoptat în unanimitate, în şedinţa din  16 decembrie 2009.

Proiectul de lege a fost adoptat de Senat în şedinţa din 3 noiembrie 2009.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege. 

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţial 
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	L E G E

pentru completarea art.7 din Ordonanţa de urgenţă a Guvernului nr.168/2001 privind  punerea în valoare a construcţiilor zootehnice dezafectate destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate
	Titlul legii
L E G E

pentru modificarea şi completarea art.7 din Ordonanţa de urgenţă a Guvernului nr.168/2001 privind  punerea în valoare a construcţiilor zootehnice dezafectate destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate
	 Nemodificat 
	

	2. 
	Articol unic. – După alineatul (3) al articolului 7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, publicată în Monitorul Oficial al României, Partea I, nr.823 din  20 decembrie 2001, aprobată cu modificări prin Legea nr.387/2002, cu modificările şi completările ulterioare, se introduc trei noi alineate, alin.(4), (5) şi (6) cu următorul cuprins:
„(4) Beneficiarii prevăzuţi la art.2 lit.c), care nu desfăşoară activitate de creştere a animalelor, după încheierea contractului de vânzare-cumpărare, sunt obligaţi să restituie construcţia zootehnică, terenul de sub aceasta şi incintele aferente direcţiilor agricole şi pentru dezvoltare rurală judeţene. 

(5) Direcţiile agricole şi pentru dezvoltare rurală judeţene vor atribui imobilele, prevăzute la alin.(4),  persoanelor care dovedesc că au capacitate tehnică şi financiară de a desfăşura activitate de creştere a animalelor. 

(6) Beneficiarii prevăzuţi la alin.(4) vor fi despăgubiţi cu valoarea dovedită a investiţiilor realizate de către persoanele prevăzute la alin.(5).”
	Articol unic. – Articolului 7 din Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, publicată în Monitorul Oficial al României, Partea I, nr.823 din  20 decembrie 2001, aprobată cu modificări prin Legea nr.387/2002, cu modificările şi completările ulterioare, se modifică şi se completează, după cum urmează:


	Nemodificat 
	

	3. 
	
	1. Alineatul (1) va avea următorul cuprins: 
„(1) La expirarea termenului de maximum 5 ani prevăzut în contractul de atribuire în folosinţă gratuită, fabrica de nutreţuri combinate, construcţia zootehnică, terenul de sub acestea şi incintele aferente se vând persoanelor prevăzute la art.2 lit.c), care le-au avut în folosinţă gratuită, potrivit prevederilor prezentei ordonanţe de urgenţă, la un preţ echivalent cu 10% din valoarea contabilă a acestora la momentul atribuirii în folosinţă gratuită, stabilită potrivit normelor metodologice.”
	1. Nemodificat 
	

	4. 
	
	2. După alineatul (3) se introduc două noi alineate, alin.(4) şi (5) cu următorul cuprins: 

(4) Beneficiarii prevăzuţi la art.2 lit.c), care nu desfăşoară activitate de creştere a animalelor pe o perioadă de cel puţin 5 ani, după încheierea contractului de vânzare-cumpărare, sunt obligaţi să restituie construcţiile, terenul de sub acestea şi incintele aferente autorităţii care a făcut vânzarea. 

(5) Autoritatea care a făcut vânzarea atribuie în folosinţă gratuită construcţiile, terenul de sub acestea şi incintele aferente, prevăzute la alin.(4), persoanelor care dovedesc că au capacitate tehnică şi financiară de a desfăşura activitate de creştere a animalelor, în conformitate cu prevederile prezentei ordonanţe de urgenţă.”
 
	2. După alineatul (3) se introduc trei noi alineate, alin.(4)-(6) cu următorul cuprins: 

Alin.(4) – Nemodificat 
Alin.(5) – Nemodificat 

(6) Pentru punerea în aplicare a prevederilor alin.(5), autoritatea care a făcut vânzarea va emite în termen de 60 de zile normele metodologice.

Deputat PD-L – Tinel  Gheorghe 
Deputat PD-L – Valeriu Tabără
	Pentru a elimina tergiversarea aplicării legii.


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

 
PREŞEDINTE,











SECRETAR,

 

Prof.univ.dr. Valeriu TABĂRĂ








Vasile MOCANU  



Consilier Anton Păştinaru  

